Priekšlikums Padomes regula, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) /* COM/2009/0539 galīgā redakcija - CNS 2009/0152 */





[pic] | EIROPAS KOPIENU KOMISIJA | Briselē, 9.10.2009 COM(2009)539 galīgā redakcija 2009/0152 (CNS) Priekšlikums PADOMES REGULA, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) PASKAIDROJUMA RAKSTS Padomes Regulas (EK) Nr. 1234/2007 (Vienotā TKO Regula) 65. līdz 84. pantā minēti noteikumi par kvotu sistēmas pārvaldību piena nozarē. Jo īpaši ir minēts tas, ka dalībvalstis var noteikt valsts rezervi kā daļu no valsts kvotas, lai turpmāk varētu piešķirt individuālas kvotas konkrētām piena ražotāju prioritārām grupām, kuras noteiktas attiecīgajā dalībvalstī. Papildu nodevu piemēro tikai tam pienam, kas pārdots, pārsniedzot valsts kvotu, ieskaitot valsts rezervi. Ja papildu nodeva ir jāsamaksā, tad to sadala starp tiem ražotājiem, kas ir pārsnieguši tiem piešķirto individuālo kvotu. Kvotu sistēmas ietvaros dalībvalstīm ir iespēja veicināt pārstrukturizēšanas procesu nozarē ar kvotas izpirkšanas shēmu (Vienotās TKO Regulas 75. panta 1. punkta a) apakšpunkts), kur pakāpeniski izpirktās kvotas tiek ieskaitītas valsts rezervē. Lai palīdzētu dalībvalstīm finansēt šo pārstrukturizēšanas procesu, ir ierosināts pagaidu kārtā neitralizēt kvotu izpirkšanu saskaņā ar iepriekšminēto pantu, lai aprēķinātu valsts kvotas pārsniegumu. Līdz ar to papildu nodeva tiks iekasēta par pienu, kas pārdots, pārsniedzot valsts kvotu, kura samazināta saistībā ar izpirktajiem daudzumiem. Papildu nodevu, kas šādā veidā aprēķināta, dalībvalstis saglabās, lai finansētu nozares pārstrukturizēšanu. Apspriežoties Padomes sēdes laikā 2009. gada 7. septembrī par Komisijas paziņojumu Padomei "Par stāvokli piena produktu tirgū 2009. gadā" (COM(2009) 385), dalībvalstis pieprasīja Komisijai pielāgot tirgus instrumentus vai izveidot jaunus, lai tās varētu ātri un elastīgi reaģēt uz pieaugošo cenu nestabilitāti. Tādēļ ir ierosināts paplašināt TKO Regulas 186. panta darbības jomu, lai Komisija varētu veikt pasākumus attiecībā arī uz piena nozari tirgus traucējumu gadījumā, kad iekšējā tirgus cenas būtiski ceļas vai krīt. 2009/0152 (CNS) Priekšlikums PADOMES REGULA, ar kuru groza Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: 1. Lai pārstrukturizētu piena ražošanu Kopienā, Padomes 2007. gada 22. oktobra Regulas Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”)[3] 75. panta 1. punkta a) apakšpunktā minēts, ka dalībvalstis var piešķirt kompensāciju ražotājiem, kuri apņemas pilnībā vai daļēji pastāvīgi atteikties no savas piena ražošanas, un tādā veidā atbrīvotās individuālās kvotas ieskaitīt valsts rezervē. 2. Lai turpinātu veicināt vajadzīgo pārstrukturizēšanu, papildu nodeva, kas jāsamaksā piena ražotājiem saskaņā ar Regulas (EK) Nr. 1234/2007 78. panta 1. punktu, jāaprēķina, pamatojoties uz valsts kvotu, kas samazināta saistībā ar individuālajām kvotām, kas izpirktas saskaņā ar 75. panta 1. punkta a) apakšpunktu, ar nosacījumu, ka attiecīgajā kvotas gadā minētās atbrīvotās kvotas paliek valsts rezervē. 3. Tā kā ir jāuzlabo finanšu instrumenti, lai turpinātu nozares pārstrukturizēšanu, dalībvalstīm ir jāatļauj izmantot tiem pašiem pārstrukturizēšanas mērķiem papildu līdzekļus, kas iegūti, pamatojoties uz jaunu aprēķina metodi. 4. Minētā aprēķina metode jāpiemēro pagaidu kārtā divpadsmit mēnešu periodā, sākot no 2009. gada 1. aprīļa un 2010. gada 1. aprīļa, un tikai attiecībā uz piena piegādēm, lai pasākums tiktu ierobežots tiktāl, cik tas vajadzīgs. 5. Regulas (EK) Nr. 1234/2007 186. pantā noteikts, ka, ja iekšējā tirgus cenas būtiski ceļas vai krīt, Komisija var veikt pasākumus noteiktu lauksaimniecības produktu tirgus traucējumu gadījumā. Tomēr piens un piena produkti nav iekļauti minētajā pantā. 6. Tā kā piena nozarē ir nopietnas grūtības un pieaug cenu nestabilitāte, ir lietderīgi paplašināt 186. panta darbības jomu, iekļaujot tajā pienu un piena produktus, tādējādi ļaujot Komisijai reaģēt uz tirgus traucējumiem elastīgi un ātri. 7. Tādēļ attiecīgi jāgroza Regula (EK) Nr. 1234/2007, IR PIEŅĒMUSI ŠO REGULU. 1. pants Regulu (EK) Nr. 1234/2007 groza šādi. (1) Regulas 78. pantu groza šādi: a) Iekļauj šādu 1.a punktu: "1.a Atkāpjoties no 1. punkta pirmās daļas, divos divpadsmit mēnešu periodos, sākot no 2009. gada 1. aprīļa un 2010. gada 1. aprīļa, attiecībā uz piegādēm papildu nodeva tiks maksāta par pienu, kas pārdots, pārsniedzot valsts kvotu, kā noteikts II apakšiedaļā un kura samazināta par individuālajām kvotām, kas ieskaitītas valsts rezervē saskaņā ar 75. panta 1. punkta a) apakšpunktu no dd/mm/gg (datumu ierakstīs OPOCE līdz ar spēkā stāšanās dienu saskaņā ar 2. pantu), un atrodas valsts rezervē līdz 31. martam attiecīgajā divpadsmit mēnešu periodā." b) Iekļauj šādu 2.a punktu: "2.a Lai finansētu pārstrukturizēšanas pasākumus piena nozarē, dalībvalstis izmanto starpību starp papildu nodevas summu, kas iegūta piemērojot 1.a punktu, un nodevu, kas iegūta piemērojot 1. punkta pirmo daļu." (2) Regulas 79. pantu papildina ar šādu punktu: "Divos divpadsmit mēnešu periodos, sākot no 2009. gada 1. aprīļa un 2010. gada 1. aprīļa, attiecībā uz piegādēm papildu nodeva saskaņā ar 80. un 83. pantu tiks pilnībā sadalīta starp tiem ražotājiem, kuri ir veicinājuši valsts kvotas pārsniegšanu, kā noteikts 78. panta 1.a punktā." (3) Regulas 186. panta a) apakšpunktu aizstāj ar šādu tekstu: "a) attiecībā uz produktiem cukura, apiņu, liellopu un teļa gaļas, piena un piena produktu, un aitas un kazu gaļas nozarēs, ja kādam no šiem produktiem ievērojami krīt vai ceļas cenas Kopienas tirgū;". 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama dalībvalstīs. Briselē, […] Padomes vārdā — priekšsēdētājs FINANŠU PĀRSKATS | Fichefin/09/281327rev1 (MS/tm) 6.142.2009.1 | DATUMS: 24.09.2009… | 1. | BUDŽETA POZĪCIJA PDB 2010 05 02 12 67 03 | APROPRIĀCIJAS 619 Milj. € p.m. | 2. | NOSAUKUMS Padomes Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem („Vienotā TKO regula”) | 3. | JURIDISKAIS PAMATS Līguma 37. pants | 4. | MĒRĶI - Sniegt iespēju dalībvalstīm piešķirt kompensāciju ražotājiem, kuri apņemas pilnībā vai daļēji pastāvīgi atteikties no savas piena ražošanas, un tādā veidā atbrīvotās individuālās kvotas ieskaitīt valsts rezervē un to paveikt divos 12 mēnešu periodos, sākot no 2009. gada 1. aprīļa un 2010. gada 1. aprīļa. - Paplašināt 186. panta darbības jomu, tajā iekļaujot pienu un piena produktus, tādējādi ļaujot Komisijai ātri un elastīgi reaģēt uz tirgus traucējumiem. | 5. | FINANSIĀLĀS SEKAS | 12 MĒNEŠU PERIODS (EUR miljoni) | KĀRTĒJAIS FINANŠU GADS 2009 (EUR miljoni) | NĀKAMAIS FINANŠU GADS 2010 (EUR miljoni) | 5.0 | IZDEVUMI, - KO SEDZ NO EK BUDŽETA (KOMPENSĀCIJAS/ INTERVENCES PASĀKUMI) - VALSTS IESTĀDES - CITI | p.m. | p.m. | 5.1 | IEŅĒMUMI - EK PAŠU RESURSI (MAKSĀJUMI/ MUITAS NODOKĻI) - VALSTS | - | - | 2011 | 2012 | 2013 | 2014 | 5.0.1 | PAREDZĒTIE IZDEVUMI | p.m. | p.m. | p.m. | p.m. | 5.1.1 | PAREDZĒTIE IEŅĒMUMI | - | - | - | - | 5.2 | APRĒĶINA METODE | 6.0 | VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ? | JĀ NĒ | 6.1 | VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVEDUMUS? | JĀ NĒ | 6.2 | VAI BŪS VAJADZĪGS PAPILDU BUDŽETS? | JĀ NĒ | 6.3 | VAI APROPRIĀCIJAS BŪS JĀIERAKSTA NĀKAMO GADU BUDŽETOS? | JĀ NĒ | PIEZĪMES 186. panta darbības jomas paplašināšana, iekļaujot tajā pienu un piena produktus, neizraisīs izmaiņas budžeta vajadzībās. Uz jebkuru ierosināto tiesību aktu, kas pamatojas uz šo priekšlikumu, attiecas ierastās budžeta procedūras. Priekšlikumam neiekļaut izpirktās kvotas, kas ieskaitītas valsts rezervē, aprēķinot papildu nodevu, ir šāda ietekme. Pirmkārt, tiks mazliet palielināta papildu nodeva attiecīgajās dalībvalstīs. Minētā papildu nodeva paliks dalībvalstī, tādējādi nebūs izmaiņu paredzētajos ES budžeta ieņēmumos no papildu nodevas. Tomēr jāņem vērā tas, ka pēc lēmuma par "veselības pārbaudi", sākot no 2011. budžeta gada, nav paredzēts iekasēt papildu nodevu. (Komisijas darba dokuments, DS 1245/08, 2008. gada 12. decembris). Otrkārt, kvotas izpirkšanas shēma samazinās piedāvājumu piena nozarē un tādējādi arī to produktu pārpalikumu ražošanu, par kuriem jāpiešķir atbalsts, kas samazina budžeta vajadzības. Minētais samazinājums būs atkarīgs no konkrētās tirgus situācijas un pašreiz nevar konkretizēt tā apjomu. | [1] OV C […], […], […]. lpp. [2] OV C […], […], […]. lpp. [3] OV L 299, 16.11.2007., 1. lpp.